Berlingske Tidende, 1825-05-13
Kønigsberg, den 10de April. Ingensteds er vel Grundeiernes Velstand, paa Grund af de lave Kornpriser og de forhen saa høit taxerede og betalte Landgadser, sjunket dybere, end i vore Provindser, Øst= og Vest=Preussen. Prisen paa selve Grundeiendomme er i de sidste Aar pludselig falden til en Trediedeel af den forrige Værdie, og da Jndtægterne have formindsket sig i samme Forhold, saa er det ganske naturligt, at Gods besidderne, som, uagtet de formindskede Jndtægter, bestandig maae forrente de paa Hypothek laante Capitaler med de samme Summer, befinde sig i den allerstørste Forlegenhed. Paa et fordeelagtigt Salg af selve Landgodserne er der aldeles ikke at tænke, og Landskabskassen har endog været nødsaget til at kjøbe mange Godser, fordi disse ellers vare blevne solgte under to Trediedele af Taxten, og saaledes endeel af Pantegielden ikke var bleven dækket. For tyve Aar siden blev i Gjennemsnit en Kulmsk Huse - 66 Magdeburgske Morgen Land - betalt med 6000 Daler, og i den sidste Tid have ved oplevet et Exempel paa, at Bønder ved en Udskiftning med Gods herren ikke have givet eller endog lovet mere end 1000 Daler pr. Huse for det dem overladte Land, og have end ikke været i Stand, til at betale Renterne af denne lave Kjøbesum. Forsaavidt mulig :at afhielpe den trykkende Tilstand havde Regjeringen allerede for en Aar siden fendt den indsigtsfulde geh. Overregjeringsraad Borgstede, hertil, og han har afgivet en meget grundig Betænkning over Godsbesiddernes slette Tilstand i Øst= og Vest=Preussen. Denne brave Mand er desværre siden efter død. Provindsial=Stænderne, som vare forsamlede i nogle Maaneder, have ligeledes helliget vor critiske Stilling særdeles Opmærksomhed, og efter Landdagens Slutning har vor Overpræsident selv bragt dens Ønsker til Berlin, for ved sin Nærværelse at bevirke en hurtig Hjælp. Han er nu kommen tilbage, og vi erfare med usigelig Glæde, at vor elskede Landherre har bevilget 2 Millioner umiddelbar af Statskassen til vor Hjelp. - Da Enfaringen i den nyere Tid har lært, at ingen anden Green af Landbrugen er mere indbringende end at producere fiin Uld, saa har man besluttet at kjøbe 5000 Merinoer for en Deel af disse Penge. Endskiønt man i denne Forholdsregel ikke kan miskjende vor fader lige Regjerings velvillige Omsorg, saa troe dog mange fornuftige og sande Fædrelandsvenner, at vor Provinds og overhovedet hele Tydsk, land ikke kan hjelpes, før de store fremmede Stater, med hvilke Øst= og Vestpreussen forhen stod i Handelsforbindelse, ved kraftige Forholdsregler maae blive foranledigede til at antage et iberalere Handels system, især med Hensyn til Kornindførsel. Jmidlertid torde en absolut Reciprocitet og Oplivelsen af den directe Handel til Amerika der allerede begynder at røre sig, være meest hensigtsmæssig. - Jøvrigt ere Kornforraadene ved Østersøen ikke saa store, som man maaske i andre Lande forestiller sig. Man regner 20,000 Læster i Danzig 10,000 i Kønigsberg, 8000 i Elbingen og 12,000 paa Landet. Endelige maa man ikke oversee den glædelige Omstændighed, at Tømmerhandelen, som var aldeles gaaet istaae, har reist sig mærkeligen, og daglig lover at blive meere levende, ifølge den nye Handelstractat med England, efter hvilken alle Preussiske Skibe med Hensyn til Skibsafgifter og Havnepenge ere satte i Classe med de Engelske.